# Paruošimas naudoti

##

Gręžimo-kirtimo režimų perjungikliu (6) pasirinkite elektrinio įrankio veikimo režimą.

- Pasukite gręžimo-kirtimo režimų perjungiklį (6) į pageidaujamą padėtį.

Nuoroda: veikimo režimą keiskite tik tada, kai elektrinis įrankis išjungtas! Priešingu atveju galite pažeisti elektrinį įrankį.

| Padėtis, norint Gręžti su smūgiu betoną arba akmenį
| Padėtis, norint gręžti be smūgio medieną, metalą, keramiką ir plastiką bei sukti varžtus
| Padėtis Vario Lock kalto padėčiai pakeisti Šioje padėtyje gręžimo-kirtimo režimų perjungiklis (6) neužsifiksuoja.
| Padėtis, norint Kirsti

##

Sukimosi krypties perjungikliu (8) galite pakeisti elektrinio įrankio sukimosi kryptį. Tačiau tada, kai įjungimo-išjungimo jungiklis (9) yra nuspaustas, tai padaryti yra neįmanoma.

- Sukimosi krypties perjungiklį (8) junkite tik tada, kai elektrinis įrankis neveikia.

Norėdami gręžti su smūgiu, gręžti ir kirsti, visada nustatykite dešininę sukimosi kryptį.

- Dešininis sukimasis: norėdami gręžti ir įsukti varžtus, spauskite sukimosi krypties perjungiklį (8) į kairę iki atramos.
- Kairinis sukimasis: norėdami atlaisvinti arba išsukti varžtus ar atsukti veržles, spauskite sukimosi krypties perjungiklį (8) į dešinę iki atramos.

##

- Norėdami elektrinį įrankį įjungti, paspauskite įjungimo-išjungimo jungiklį (9).

Darbinė lemputė (12) šviečia, kai šiek tiek arba visiškai nuspaustas įjungimo-išjungimo jungiklis (9), ji apšviečia darbinę sritį, kai ji nepakankamai apšviesta.

- Norėdami elektrinį įrankį išjungti, atleiskite įjungimo-išjungimo jungiklį (9).

Esant žemai temperatūrai, prietaisas gali išvystyti visą kirtimo ar gręžimo našumą tik po tam tikro laiko.

##

Įjungto elektrinio įrankio sūkių skaičių tolygiai galite reguliuoti atitinkamai spausdami įjungimo-išjungimo jungiklį (9).

Šiek tiek spaudžiant įjungimo-išjungimo jungiklį (9), įrankis veikia mažais sūkiais. Daugiau spaudžiant jungiklį, sūkių skaičius didėja.

##

Kaltą galite nustatyti į 42 padėtis. Tokiu būdu visada galite pasirinkti optimalią darbinę padėtį.

- Kaltą įstatykite į įrankių įtvarą.
- Pasukite gręžimo-kirtimo režimų perjungiklį (6) į padėtį „Vario-Lock“.
- Kaltą su įtvaru pasukite į norimą padėtį.
- Pasukite gręžimo-kirtimo režimų perjungiklį (6) į padėtį „Kirtimas“. Taip nustačius, įrankių įtvaras užfiksuojamas.
- Norėdami kirsti, nustatykite dešininį sukimąsi.